Declaraţie de intenţie

privind încheierea

Alianţei oraşelor care au în componenţă un cartier Iosefin 

· „Alliance of Josef Cities”

Dl. Béla Csécsei, Primar al Municipalităţii Józsefváros, Budapesta, dr. Margit Kostal, Magistrat al Municipalităţii Viena-Josefstadt şi dr. Gheorghe Ciuhandu, Primar al Municipiului Timişoara, în calitate de  reprezentanţi ai oraşelor menţionate, au convenit asupra încheierii Alianţei Josef Cities.

Alianţa Josef Cities are ca scop consolidarea cooperării între oraşele/districtele din regiunea de tranziţie a Europei Centrale şi de Est, pe baza relaţiilor tradiţionale istorice şi culturale. Multiplele relaţii existente între oraşele şi cetăţenii acestor oraşe reprezintă atât un punct de pornire cât şi o forţă activă în vederea iniţierii şi dezvoltării relaţiilor noastre în contextul integrării în Europa.

Relaţiile multilaterale dintre oraşele noastre, dezvoltate în conformitate cu valorile promovate de către Uniunea Europeană, crează oportunităţi în vederea realizării schimburilor de experienţă, a cooperării dintre instituţii, organizaţii civile şi cetăţeni, şi mai mult decât atât, schimburi numeroase pe plan cultural şi lansarea în parteneriat a proiectelor precum şi depunerea de solicitări în parteneriat pentru obţinerea de granturi.

Semnatarii acestui acord, în calitate de reprezentanţi ai oraşelor menţionate, participă împreună la redactarea Acordului „Alianţei Josef Cities”, stabilesc de comun acord scopul acestui acord şi participă la realizarea acestui scop prin intermediul proiectelor şi programelor comune, exprimându-şi disponibilitatea de a sprijini financiar realizarea acestor obiective.

Alianţa Josef Cities este deschisă pentru primirea de noi membri care se angajează în realizarea scopului mai sus menţionat al acestui acord.

Părţile semnatare ale acestui document se angajează să întocmească un acord cuprinzând formele de cooperare în detaliu, până la data de 31 decembrie 2005.

Budapesta, 18 martie 2005.

